
Polgármesterétől
	
E L Ő T E R J E S Z T É S
(a képviselő-testület 2026. július 24-i rendkívüli, nyilvános ülésére)

Tárgy: Döntés a Hortobágy 28/1, 29, 1018/1, 1019, 1021, 01981/24 helyrajzi számú ingatlanokról eladott termény árának módosításáról

Tisztelt Képviselő-testület!

2026-ban is anyagi- és humánerőforrás gazdálkodási okokból önkormányzatunk terményértékesítési pályázatot írt ki a Képviselő-testület 10/2026. (I.27.) Hö. határozata alapján a tulajdonunkban lévő mezőgazdasági területeken megtermelt termény értékesítésére. 

Az önkormányzat területeiről a terményt az elnyert pályázataik szerint helyi gazdálkodók takarították be.

2026. évben a fenti területekről a gazdálkodók eddig összesen 1 db 125-ös méretű, 21 db 145-ös méretű és 46 db 150-es méretű bálányi szénát takarítottak be.

2025-ben a fenti területekről a gazdálkodók 89 db 120-as méretű és 160 db 150-es méretű bálát tudtak betakarítani a területek egyszeri kaszálása mellett.

A 2026. évet súlytó aszály miatt, nem valószínű, a területek idei újabb kaszálása.

A kevés termény betakarítása miatt a szásztelki területről származó termény vásárlója a Hortobágy-Faluvéghalmi Kft. ügyvezetője Katona Nándor Szilveszter kérelmet írt, a bérleti díj csökkentése iránt (1.sz melléklet).

Meglátásom szerint, a beérkezett kérelmen túlmutat a probléma, mivel a kedvezőtlen időjárás az összes területünket súlytotta, így a 28/1, 29, 1018/1, 1019, 1021, 01981/24 helyrajzi számú ingatlanokról származó termény összes vásárlóját érinti a várttól kevesebb termény betakarítása.

Kérem a tisztelt Képviselő-testületet, hogy az előterjesztés megtárgyalását követően a határozatot elfogadni szíveskedjen!

HATÁROZATI JAVASLAT

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. Tv. 107. §-a alapján az alábbi döntést hozza:

A területekről származó termény értékesítésre megkötött szerződéseket módosítani kívánja, azzal, hogy az abban szereplő termény értékesítési díjat 50 %-al csökkenti.

A Képviselő-testület megbízza a polgármestert, hogy kezdeményezze a szerződés módosítást és a befizetett terményértékesítési díj 50%-ának visszafizetését.

